
ఆగస్టు నుంచి వెలికితీతనాగాయలంక: కృష్ణా జిల్లా నాగాయలంక మండలంలోని వక్కపట్లవారి పాలెం, నంగేగడ్డ గ్రామాల పరిధిలో పెట్రోలు నిక్షేపాలను గుర్తించిన ఔన్జిసి సంస్థ వాటిని ఈ ఏడాది ఆగస్టు నుంచి వెలికితీసేందుకు సిద్ధమవుతోంది. ఈమేరకు సంస్థ ఎగ్జిక్యూటివ్ డైరెక్టర్  సన్యాల్ ఒక ప్రకటన చేశారు. 2011లో కెయిర్న్ ఎనర్జీ ఇండియా, ఔన్జిసి సంయుక్తంగా వక్కపట్లవారిపాలెం పంచాయతీ పరిధిలోని పలువురు రైతులు వద్ద 6.15 ఎకరాలు. నంగేగడ్డలోనూ రైతుల దగ్గర 12 ఎకరాలు కౌలుకు తీసుకుని డ్రిల్లింగ్ చేపట్టారు. ఈ రెండు యూనిట్లలో భారీగా చమురు నిక్షేపాలు ఉన్నాయని సంస్థ నిర్వాహకులు కేంద్ర ప్రభుత్వానికి ఇచ్చిన నివేదికలో వెల్లడించారు. డ్రిల్లింగ్ కార్యకలాపాల్లో పాల్గొన్న కెయిర్న్ ఎనర్జీ ఇండియా అనంతరం  భాగస్వామ్యం నుంచి తప్పుకోవటంతో ఔన్జిసి ఈ రెండు యూనిట్లలో పెట్రో నిక్షేపాలను వెలికితీసేందుకు సన్నాహాలు చేస్తోంది. ఈ ఏడాది ఆగస్టు నుంచి వెలికితీత కార్యక్రమం ప్రారంభమవుతుందన్న ప్రకటనతో స్థానిక గ్రామాల్లో హర్హం వ్యక్తమవుతోంది. చమురు నిక్షేపాలు వెలికితీతతో తమ గ్రామాలు అభివృద్ధి చెందుతాయని ప్రజలు ఆశాభావంతో ఉన్నారు.

aagastu nunchi velikiteetanaagaayalanka: krishna jilla nagayalanka mandalamlooni vakkapatlavaari palem, nangegadda gramala paridhilo petrolu niksheepaalanu gurtinchina ounjisi samstha vaatini ee edaadi aagastu nunchi velikiteesenduku siddhamavutondi. eemeraku samstha egjicutive director  sanyal oka prakatana chesaru. 2011loo keyirn energy india, ounjisi samyuktamgaa vakkapatlavaripalem panchaayatii paridhilooni paluvuru raitulu vadda 6.15 ekaraalu. nangegaddalonu raitula daggara 12 ekaraalu kauluku teesukuni drilling chepattaru. ee rendu unitlalo bhariga chamuru nikshepaalu unnaayani samstha nirvaahakulu kendra prabhutvaaniki ichina nivedikalo velladinchaaru. drilling kaaryakalaapaallo palgonna keyirn energy india anantaram  bhagaswamyam nunchi tappukovatamto ounjisi ee rendu unitlalo petro niksheepaalanu velikiteesenduku sannaahaalu chestondi. ee edaadi aagastu nunchi velikiteeta kaaryakramam praarambhamavutundanna prakatanatho sthaanika graamaallo harham vyaktamavutondi. chamuru nikshepaalu velikitiitatoe tama graamaalu abhivruddhi chendutaayani prajalu aasaabhaavamtoo unnaaru.